
	1.
	Անհրաժեշտությունը

	
	Սույն որոշման նախագծի ընդունման անհրաժեշտությունը բխում է Հայաստանի Հանրապետության Նախագահի համապատասխան կարգադրության և ՀՀ կառավարության համապատասխան որոշման պահանջներից: 

Սույն որոշման նախագծի ընդունումը հնարավորություն կընձեռի կանոնակարգել արտակարգ իրավիճակներում բնակչության պաշտպանության և քաղաքացիական պաշտպանության բնագավառներում պետական և տեղական ինքնակառավարման մարմինների ու կազմակերպությունների պատրաuտության բարձրացման և բնակչության ուuուցման միջոցառումների ամենամյա պլանավորման, դրանց կատարման ապահովման գործընթացները, ինչպես նաև կատարելագործել Հայաստանի Հանրապետության պետական կառավարման և տեղական ինքնակառավարման մարմինների, կազմակերպությունների գործնական ունակությունները արտակարգ իրավիճակներում բնակչության պաշտպանության և քաղաքացիական պաշտպանության  գործառույթներն իրականացնելիս

	2.
	Ընթացիկ իրավիճակը և խնդիրները

	
	Համաձայն «Քաղաքացիական պաշտպանության մասին» Հայաստանի Հանրապետության օրենքի 11-րդ հոդվածի «ա)» կետի` լիազոր մարմինը մշակում է քաղաքացիական պաշտպանության պլաններ և ծրագրեր, ապահովում դրանց սահմանված կարգով ներկայացումը հաստատման և կազմակերպում դրանց կատարումը:

Արտակարգ իրավիճակներում բնակչության պաշտպանության և քաղաքացիական պաշտպանության բնագավառներին վերաբերող օրենքների և ենթաօրենսդրական ակտերի պահանջները կատարվում են մասնակիորեն` կախված տնտեսական, ֆինանսական դժվարություններից և ղեկավար մարմինների հնարավորություններից: Արդյունքում քաղաքացիական պաշտպանության միջոցառումները կատարվում են ոչ բավարար:

Հաշվի առնելով վերոգրյալը` անհրաժեշտություն է առաջանում իրավական ակտով կանոնակարգելու ՀՀ պետական կառավարման, տեղական ինքնակառավարման մարմինների և կազմակերպությունների կողմից իրականացվող միջոցառումները արտակարգ իրավիճակներում բնակչության պաշտպանության և քաղաքացիական պաշտպանության բնագավառներում 

	3.
	Տվյալ բնագավառում իրականացվող քաղաքականությունը

	
	    Արտակարգ իրավիճակներում բնակչության պաշտպանության և քաղաքացիական պաշտպանության բնագավառներում պետական քաղաքականությունն ուղղված է երկրում անհրաժեշտ այն պայմանների ստեղծմանը, որոնք պատերազմական և բնական կամ տեխնածին բնույթի արտակարգ իրավիճակների առաջացման ժամանակ կկանխարգելեն կամ առավելագույնս կնվազեցնեն կորուստները և վնասները, կնպաստեն տնտեսության կայուն գործունեության համար առավել անհրաժեշտ կազմակերպությունների անխափան գործունեության ապահովմանը:
    Քաղաքացիական պաշտպանությունը, որպես երկրի ազգային անվտանգության անքակտելի բաղադրիչ, պետք է պատրաստ լինի ցանկացած ռազմական գործողությունների և ահաբեկչությունների ընթացքում համարժեք օպերատիվ գործողությունների կատարմանը, ինչպես նաև մասնակցելու բնական և տեխնածին բնույթի արտակարգ իրավիճակներում բնակչության և տարածքների պաշտպանությանը:

  Արտակարգ իրավիճակներում բնակչության պաշտպանության խնդիրների արդյունավետ իրականացման նպատակով որպես պետական քաղաքականության հիմնական ուղղություն համարվում է նաև արտակարգ իրավիճակներում բնակչության պաշտպանության և քաղաքացիական պաշտպանության բնագավառներում կառավարման մարմինների, կազմակերպությունների պատրաստման, դրանց ղեկավար կազմի, աշխատողների, փրկարար և քաղաքացիական պաշտպանության ուժերի անձնակազմի ու բնակչության ուսուցման գործընթացի կազմակերպումը և  իրականացումը: 

Սույն փաստաթուղթը հնարավորություն կստեղծի առանձնացնել ՀՀ պետական կառավարման, տեղական ինքնակառավարման մարմինների և կազմակերպությունների 2018 թվականի նախապատրաստման գլխավոր խնդիրները և դրանց կատարման համար հիմնական ուղղությունները

	4.
	Կարգավորման նպատակը և բնույթը

	
	Կանոնակարգելու է ՀՀ կառավարման բոլոր մարմինների լիարժեք ներգրավումը արտակարգ իրավիճակներում բնակչության պաշտպանության և քաղաքացիական պաշտպանության ոլորտների հիմնախնդիրների գործընթացում 

	5.
	Նախագծի մշակման գործընթացում ներգրավված ինստիտուտները և անձինք 

	
	Սույն փաստաթուղթը մշակվել է շահագրգիռ պետական կառավարման մարմինների ներգրավմամբ

	6.
	Ակնկալվող արդյունքը

	
	Սույն որոշման նախագծի ընդունումը հնարավորություն կընձեռի պլանավորել արտակարգ իրավիճակներում բնակչության պաշտպանության կանխարգելիչ և քաղաքացիական պաշտպանության նախապատրաստական միջոցառումները և պատշաճ մակարդակով կազմակերպել այդ միջոցառումների օպերատիվ արձագանքումը և իրականացումը

	7.
	Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք

	
	Սույն որոշման նախագծի ընդունումն այլ իրավական ակտերում փոփոխությունների և (կամ) լրացումների նախագծերի ընդունման անհրաժեշտություն չի առաջացնում

	
	Միջազգային պայմանագրերով ստանձնած պարտավորությունների հետ համապատասխանությունը – համապատասխանում է ստանձնած  պարտավորություններին

	8.
	Տեղեկանք հասարակության մասնակցության մասին

	
	Սույն որոշման նախագծի մշակմանը և քննարկմանը հասարակությունը չի մասնակցել

	9.
	Պետական բյուջեում կամ տեղական ինքնակառավարման մարմինների բյուջեների վրա ազդեցությունը

	
	Սույն որոշման նախագծի ընդունումը Հայաստանի Հանրապետության 2018թ. պետական բյուջեի եկամուտներում և ծախսերում ավելացում կամ նվազեցում չի առաջացնում


[image: image1.wmf]????? ???????


ՀՀ ԱՐՏԱԿԱՐԳ ԻՐԱՎԻՃԱԿՆԵՐԻ 

ՆԱԽԱՐԱՐ                                                               ԴԱՎԻԹ ՏՈՆՈՅԱՆ
� CONTROL ArGrDigsigCtrl \s ���








[image: image2.wmf]????? ???????

_1568479181.unknown

